Държавен вестник, бр. 21, 2021 г., стр. 57

БРОЙ  21	
Д Ъ Р Ж А В Е Н  В Е С Т Н И К 	
СТР.  57  
2. предмет на договора;
3. срок на договора;
4. данни за площта на индустриалния парк 
и идентификаторите на поземлените имоти 
на територията на парка по кадастралната 
карта и кадастралните регистри;
5. дейностите по експлоатация на парка, 
които се възлагат на оператора;
6. условията за функциониране и развитие 
на индустриалния парк;
7. правата и задълженията на оператора 
относно имуществото на собственика, вклю-
чително условията за неговото застраховане;
8. финансовите взаимоотношения между 
страните.
(3) Договорът за експлоатация може да се 
изменя при условията и по реда, определени 
с него, като се гарантират придобитите от 
потребителите права.
(4) Собственикът може да не възложи 
всички дейности по експлоатация на опера-
тора. В този случай част от дейностите може 
да се извършват директно от собственика.
Чл. 29. (1) Правилникът за цялостната 
организация в индустриалния парк съдържа:
1. условията и реда за проектиране, строи-
телство и ползване на вътрешната техническа 
инфраструктура;
2. условията и реда за придобиване на 
права върху имоти или части от имоти, раз-
положени на територията на парка;
3. условията и реда за строителство на 
територията на парка;
4. условията и реда за извършване на 
услугите, които операторът предоставя на 
инвеститорите;
5. изброяване на дейностите, които са 
допустими на територията на парка;
6. правата и задълженията на оператора 
и на потребителите, включително при зали-
чаване на индустриалния парк от регистъра 
по чл. 21, ал. 1.
(2) При определяне на правата и задъл-
женията във връзка с ал. 1, т. 3 може да се 
допуснат преференции за отделни инвести-
тори, като условията за тяхното прилагане 
се посочват в правилника за цялостната 
организация в индустриалния парк.
Раздел ІІІ
Вписване на индустриален парк и на проме-
ни в регистъра на индустриалните паркове
Чл. 30. (1) След сключване на договора 
за експлоатация, а когато операторът е и 
собственик на индустриалния парк – след 
приемане на решението за създаване на 
индустриалния парк, операторът подава за-
явление за вписване на парка в регистъра 
по чл. 21, ал. 1 по електронен път с квали-
фициран електронен подпис съгласно Закона 
за електронния документ и електронните 
удостоверителни услуги.
(2) Към заявлението по ал. 1 се прилагат 
документите по чл. 21, ал. 3, т. 1 и 2 в елек-
тронен формат.
(3) В 14-дневен срок от подаване на заяв-
лението по ал. 1 министърът на икономиката:
1. издава заповед за вписване на индустри-
алния парк в регистъра по чл. 21, ал. 1, или
2. уведомява оператора за наличието на 
нередовности в заявлението, като:
а) несъответствие на площта на индустри-
алния парк с изискванията по чл. 4, ал. 3;
б) отсъствие на информация по чл. 21, 
ал. 2;
в) несъответствие на приложените към 
заявлението документи по чл. 21, ал. 3, т. 1 
и 2 с изискванията на този закон;
г) подаване на заявлението от лице, което 
не е оператор, или
д) подаване на заявлението без приложени 
документи по ал. 2.
(4) Когато в 30-дневен срок от уведомлени-
ето по ал. 3, т. 2 операторът не е отстранил 
нередовностите, министърът на икономиката 
издава заповед за отказ за вписване в регис-
търа по чл. 21, ал. 1. Министърът на иконо-
миката издава заповед за вписване, съответно 
за отказ за вписване на индустриалния парк 
в срок до 5 работни дни след изтичането 
на срока по изречение първо. Заповедта се 
изпраща на оператора по електронен път и 
подлежи на обжалване по реда на Админи-
стративнопроцесуалния кодекс.
(5) Вписването на промени и публикуване-
то на актуализирани документи се заявяват 
в тримесечен срок от промяната, съответно 
от датата на актуализацията, като ал. 2 – 4 
се прилагат съответно.
Г л а в а  т р е т а
ИЗГРАЖДАНЕ НА ИНДУСТРИАЛЕН ПАРК
Чл. 31. (1) Дейности по изграждане (устрой-
ствено планиране, инвестиционно проекти-
ране и строителство за изграждане, развитие 
и поддържане) на индустриален парк по този 
закон може да се извършват след вписване на 
парка в регистъра на индустриалните паркове.
(2) Дейностите по изграждане на индус-
триален парк се извършват поетапно въз 
основа на влезли в сила административни 
актове, свързани с неговото изграждане, 
при условията и по реда на приложимите 
закони и на този закон, след приключване 
на следните административни производства 
(административни услуги):
1. одобряване на кадастрална карта и 
кадастрални регистри за територията на 
индустриалния парк, когато територията не 
е включена в кадастралната карта;
2. разрешаване изработването на ПУП на 
ИП, а когато това се изисква от Закона за 
устройство на територията и изискването е 
относимо за конкретен индустриален парк – и